Ang pangunahing mga pinanggalingan ng klasikal o maagang pilosopiyang Islamiko ay ang relihiyon mismo ng Islam ( natatangi na ang mga ideyang hinango at inunawa o ipinaliwanag magmula sa Koran ) , ang pilosopiyang Griyego na namana ng sinaunang mga Muslim bilang resulta ng mga pananakop nila nang napailalim sa mga Muslim ang Alexandria , ang Syria at ang Jundishapur , kasama na ang mga pilosopiya ng India at ng Iran bago pa man dumating ang Islam.
